'நாள்செய்த கமலத்து அண்ணல் நல்கிய நவை இல் ஆற்றல் தோள் செய்த வீரம் என்னில் கண்டனை; சொல்லும் உண்டோ? தாள் செய்ய கமலத்தானே முதலினர், தலை பத்து உள்ளாற்கு ஆட் செய்கின்றார்கள்; அன்றி, அறம் செய்கின்றார்கள் யாரே? 122 'தெண் திரை உலகம் தன்னில், செறுநர்மாட்டு ஏவல் செய்து பெண்டிரின் வாழ்வர் அன்றே? இது அன்றோ தேவர் பெற்றி! பண்டு உலகு அளந்தோன் நல்க, பாற்கடல் அமுதம் அந் நாள் உண்டிலர் ஆகில், இந் நாள் அன்னவர்க்கு உய்தல் உண்டோ? 123